Forslag til RÅDETS FORORDNING om ændring af forordning (EF) nr. 130/2006 om indførelse af en endelig antidumpingtold på importen af vinsyre med oprindelse i Folkerepublikken Kina og om endelig opkrævning af den midlertidige told, og om fritagelse af virksomheden Hangzhou Bioking Biochemical Engineering Co., Ltd for de endelige foranstaltninger /* COM/2012/0114 final - 2012/0053 (NLE) */





BEGRUNDELSE 1. BAGGRUND FOR FORSLAGET · Begrundelse og formål Dette forslag vedrører anvendelsen af Rådets forordning (EF) nr. 1515/2001 af 23. juli 2001 om de foranstaltninger, der kan træffes af EF på grundlag af en rapport vedtaget af WTO's Tvistbilæggelsesorgan vedrørende antidumping- og antisubsidieforanstaltninger i forbindelse med udløbsundersøgelsen af den gældende antidumpingtold på importen af vinsyre med oprindelse i Folkerepublikken Kina. · Generel baggrund Forslaget er fremsat i forbindelse med gennemførelsen af Rådets forordning (EF) nr. 1515/2001 og er resultatet af en fornyet undersøgelse af Rådets forordning (EF) nr. 130/2006, der blev udført på baggrund af rapporten fra WTO's appelinstans i sagen vedrørende oksekød og ris fra Mexico[1]. · Gældende bestemmelser på det område, forslaget vedrører Den i øjeblikket gældende foranstaltning er en endelig antidumpingtold pålagt importen af vinsyre med oprindelse i Folkerepublikken Kina ved Rådets forordning (EF) nr. 130/2006, senest ændret ved Rådets forordning (EF) nr. 150/2008 (EUT L 48 af 22.2.2008, s.1). · Overensstemmelse med andre EU-politikker og -mål Ikke relevant. 2. HØRING AF INTERESSEREDE PARTER OG KONSEKVENSANALYSE · Høring af interesserede parter Interesserede parter, der er berørt af proceduren, har haft lejlighed til at forsvare deres interesser i løbet af undersøgelsen. · Ekspertbistand Der har ikke været behov for ekspertbistand. · Konsekvensanalyse Forslaget er et resultat af gennemførelsen af Rådets forordning (EF) nr. 1515/2001. Denne forordning indeholder ingen bestemmelser om en konsekvensanalyse. 3. JURIDISKE ASPEKTER AF FORSLAGET · Resumé af forslaget Den 26. januar 2011 indledte Kommissionen i henhold til artikel 2, stk. 3, i forordning (EF) nr. 1515/2001 en fornyet undersøgelse af Rådets forordning (EF) nr. 130/2006 i forbindelse med en udløbsundersøgelse af antidumping­foranstaltningerne vedrørende importen af vinsyre med oprindelse i Folkerepublikken Kina. I den fornyede undersøgelse blev det konstateret, at på baggrund af rapporten om oksekød og ris fra Mexico fra WTO’s appelinstans er den fortsatte opret­holdelse af de foranstaltninger, der blev indført over for Hangzhou Bioking ved Rådets forordning (EF) nr. 130/2006, ikke længere hensigtsmæssig, og forordning (EF) nr. 130/2006 bør derfor ændres i overensstemmelse hermed. Det foreslås derfor, at Rådet vedtager vedlagte forslag til forordning med henblik på fritagelse af virksomheden Hangzhou Bioking for anvendelses­området for forordning (EF) nr. 130/2006, og at forordningen offentliggøres i Den Europæiske Unions Tidende senest den 24. februar 2012. · Retsgrundlag Rådets forordning (EF) nr. 1515/2001 af 23. juli 2001 om de foranstaltninger, der kan træffes af EF på grundlag af en rapport vedtaget af WTO's Tvist­bilæggelsesorgan vedrørende antidumping- og antisubsidieforanstaltninger. · Nærhedsprincippet Forslaget hører under EU's enekompetence. Nærhedsprincippet finder derfor ikke anvendelse. · Proportionalitetsprincippet Forslaget er i overensstemmelse med proportionalitetsprincippet af følgende grunde: Foranstaltningens form giver ikke mulighed for nationale beslutninger. Det er ikke relevant at forklare, hvordan byrder af finansiel eller administrativ art, der pålægges EU, nationale regeringer, regionale og lokale myndigheder, erhvervsdrivende og borgere, begrænses mest muligt og står i rimeligt forhold til forslagets mål. · Reguleringsmiddel/reguleringsform Foreslåede instrumenter: forordning. Andre midler ville ikke være hensigtsmæssige af følgende grund: Ovennævnte grundforordning foreskriver ikke alternative muligheder. 4. VIRKNINGER FOR BUDGETTET Forslaget får ingen virkning for EU's budget. 2012/0053 (NLE) Forslag til RÅDETS FORORDNING om ændring af forordning (EF) nr. 130/2006 om indførelse af en endelig antidumpingtold på importen af vinsyre med oprindelse i Folkerepublikken Kina og om endelig opkrævning af den midlertidige told, og om fritagelse af virksomheden Hangzhou Bioking Biochemical Engineering Co., Ltd for de endelige foranstaltninger RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, under henvisning til Rådets forordning (EF) nr. 1515/2001 af 23. juli 2001 om de foranstaltninger, der kan træffes af EF på grundlag af en rapport vedtaget af WTO's Tvistbilæggelsesorgan vedrørende antidumping- og antisubsidieforanstaltninger[2], særlig artikel 2, stk. 1, under henvisning til forslag fremsat af Europa-Kommissionen ("Kommissionen") efter høring af det rådgivende udvalg, og ud fra følgende betragtninger: A. PROCEDURE 1. Gældende foranstaltninger (1) Ved forordning (EF) nr. 130/2006[3] indførte Rådet en endelig antidumpingtold på mellem 0 % og 34,9 % på importen af vinsyre med oprindelse i Folkerepublikken Kina ("Kina"). Den endelige antidumpingtold på importen af vinsyre fremstillet af den kinesiske eksporterende producent Hangzhou Bioking Biochemical Engineering Co., Ltd. ("Hangzhou Bioking") var på 0 %. 2. Indledning af en udløbsundersøgelse og en fornyet undersøgelse af de gældende foranstaltninger vedrørende Hangzhou Bioking (2) Den 27. oktober 2009 modtog Kommissionen efter offentliggørelsen af en meddelelse om det forestående udløb[4] af de gældende antidumpingforanstaltninger en anmodning om indledning af en udløbsundersøgelse af disse foranstaltninger i henhold til artikel 11, stk. 2, i Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab[5] ("grundforordningen"). (3) Kommissionen fastslog efter høring af det rådgivende udvalg, at der forelå tilstrækkelige beviser til at berettige indledningen af en udløbsundersøgelse og offentliggjorde den 26. januar 2011 en meddelelse i Den Europæiske Unions Tidende[6] om indledningen af en udløbsundersøgelse, jf. grundforordningens artikel 11, stk. 2 ("indledningsmeddelelsen"). (4) Kommissionen offentliggjorde ved samme lejlighed indledningen af en fornyet under­søgelse af de gældende foranstaltninger vedrørende Hangzhou Bioking, jf. artikel 2, stk. 3, i forordning (EF) nr. 1515/2001 med henblik på at foretage de ændringer af forordning (EF) nr. 130/2007, som er nødvendige i lyset af rapporten fra WTO's appelinstans med titlen "Mexico — Definitive Anti-dumping Measures on Beef and Rice"[7]. Det fremgår af punkt 305 og 306 i rapporten, at en eksporterende producent, for hvem der ikke blev konstateret dumping i den oprindelige undersøgelse, skal fritages for anvendelsesområdet for de endelige foranstaltninger, der indførtes som følge af en sådan undersøgelse, og ikke kan gøres til genstand for administrativ undersøgelse og undersøgelser, der skyldes ændrede omstændigheder. 3. Indledning af proceduren (5) Kommissionen offentliggjorde den 29 juli 2011 en meddelelse i Den Europæiske Unions Tidende[8] om indledning af en antidumpingundersøgelse i henhold til grundforordningens artikel 5 vedrørende importen til Den Europæiske Union af vinsyre med oprindelse i Kina, som var begrænset til Hangzhou Bioking. 4. Fritagelse af Hangzhou Bioking for de endelige antidumpingforanstaltninger indført ved forordning (EF) nr. 130/2006 (6) Hangzhou Bioking bør fritages for de endelige antidumpingforanstaltninger, der indførtes ved forordning (EF) nr. 130/2006, for at undgå, at Hangzhou Bioking på samme tid er omfattet af to antidumpingforordninger — VEDTAGET DENNE FORORDNING: Artikel 1 I forordning (EF) nr. 130/2006 foretages følgende ændringer; I artikel 1, stk. 2, i tabellen, udgår oplysningerne vedrørende Hangzhou Bioking Biochemical Engineering Co. Ltd, og "Alle andre virksomheder" erstattes af "Alle andre virksomheder (undtagen Hangzhou Bioking Biochemical Engineering Co. Ltd — Taric-tillægskode A687)". Artikel 2 Denne forordning træder i kraft dagen efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den På Rådets vegne Formand [1] Mexico – Definitive Anti-dumping Measures on Beef and Rice, appelinstansens rapport, WT/DS295/AB/R af 29. november 2005. [2] EFT L 201 af 26.7.2001, s. 10. [3] EUT L 23 af 27.1.2006, s. 1. [4] EUT C 211 af 4.8.2010, s. 11. [5] EUT L 343 af 22.12.2009, s. 51. [6] EUT C 24 af 26.1.2011, s. 14. [7] WT/DS295/AB/R af 29. november 2005. [8] EUT C 223 af 29.7.2011, s. 11.